Marburgo Maribor 2010 Marburgo la xe na cità slovena de oltra 113.000 abitanti, secondo centro pì popoloso del stao dopo la cavedal Lubiana oltra che cavoliogo e mazor cità de la region de la Stiria Bassa , parte Slovena de l'ex provincia austro-ongarega de la Stiria. La xe situada sul fiume Drava, inte el ponto onde che se cata i monti Pohorje, la Val de la Drava, la Piana de la Drava e le caene colinare del Kozjansko e del Slovenske gorice. El stema de la cità el mostra un toresan verdo che el desmonta in volo verso un castelo bianco co do tore e na passada, su de un canpo rosso.